ইয়াল্লাওয়ার শারীরিক অবস্থা দেখে যাত্রীরা বসার জায়গা দেন তাঁকে। কিন্তু তত ক্ষণে যন্ত্রণা আরও বেড়ে গিয়েছে। রেলের কর্মচারীদের খবর দেওয়া হয় সাহায্যের জন্য। খবর দেওয়া হয় অ্যাম্বুলেন্সেও। কিন্তু তা রাইগড়ের আগে পাওয়ার সম্ভাবনা ছিল না। তবে সে সবের সময় ছিল না। চলন্ত ট্রেনেই তাঁর ননদ, রেলের কয়েক জন কর্মী এবং কয়েকজন মহিলা যাত্রীর সহায়তায় পুত্র সন্তান প্রসব করেন ইয়াল্লাওয়া। পরে রাইবাগে অ্যাম্বুলেন্সে করে তাঁকে তালুক হাসপাতালে নিয়ে যাওয়া হয়। হাসপাতাল সুপার আর এইচ রঙ্গন্নাভার জানান, মা এবং সন্তান একেবারে সুস্থ। দিন দু’য়েকের মধ্যে ছেড়ে দেওয়া হবে তাঁদের।